**Molitva vjernika**

**Cvjetnica: Nedjelja muke Gospodnje- B (25. ožujka 2018.)**

1. Za papu našeg Franju, biskupa Josipa i sve svećenike: daj im snage u nošenju sa svim nedaćama ovoga vremena. Učini ih autentičnim svjedocima Tvoje ljubavi prema svakom čovjeku, molimo Te.
2. Za sve članove Crkve: daj nam snage da budemo ponizni poput Isusa Krista te zavrijedimo da nas uzdigneš k sebi u svoje Kraljevstvo, molimo Te.
3. Za obraćenje srca svake osobe na svijetu: da svatko na svom jeziku može priznati „»Isus Krist jest Gospodin!« – na slavu Boga Oca“ i biti Tvoj vjerni učenik i evangelizator, molimo Te.
4. Za vođe naroda i država: daj da budu odvažni u činjenju dobra za vlastiti narod – da se poštuje svako ljudsko biće i čuva njegovo dostojanstvo od začeća do smrti te iskorijeni svako iskrivljavanje ljudske antropologije, molimo Te.
5. Za obitelji: daj da nastoje nasljedovati svetu obitelj i da međusobnom komunikacijom budu što sličniji, kao supružnici i roditelji, slici Presvetog Trojstva, molimo Te.
6. Za sve koji su bolesni, trpe nepravdu ili su progonjeni zbog vjere: daj im odvažnosti u nošenju križa i učvrsti nadu u spasenje koje nudiš svakom čovjeku, molimo Te.
7. Za one koji su umrli nadajući se susretu s Tvojim Presvetim licem: budi im milostiv i primi ih u svoje Kraljevstvo, molimo Te.